OzLabs/hebrew-wiki-articles huggingface dataset:
יחסי וייטנאם–לאוס

הקונסוליה של לאוס בהו צ'י מין
יחסי וייטנאם–לאוס (בוייטנאמית: Quan hệ Việt Nam-Lào, בלאית: ການພົວພັນຫວຽດນາມ-ລາວ) הם היחסים הנוכחיים וההיסטוריים בין הרפובליקה הסוציאליסטית של וייטנאם לרפובליקה הדמוקרטית העממית של לאוס.

==היסטוריה==
===ימי קדם ותקופת ימי הביניים===
לאוס ווייטנאם חלקו גבול משותף וכתוצאה מכך ניהלו מערכת יחסים מסובכת מאוד. ממלכות לאוטיות התנגשו לעיתים קרובות עם שושלות וייטנאמיות ולפעמים עימותים אלה היו מתפתחים למלחמות. התעוררו כמה עימותים בגבול ומחלוקות טריטוריאליות, אך הבולט שבהם היה הפלישה הווייטנאמית ללאוס בסוף המאה ה-15. הפלישה הרסה את לאוס במשך כמעט שנתיים. הווייטנאמים נסוגו לאחר מכן בטווח של 10 שנים (בין 1480 ל-1490). הווייטנאמים לא שבו ללאוס במשך 200 שנה לאחר מכן. עם זאת, הפלישה הווייטנאמית פגעה בלאוס בכבדות וגרמה לה להיחלש קשות. לאוס לא יכלה להתנגד לפלישות וייטנאמיות עתידיות למדינה, אף על פי שהם יצרו קשרים הדוקים יותר עם ממלכת איוטהאיה הסיאמית.

===התקופה המודרנית===
לאחר תום מלחמת העולם השנייה, בלאוס שרר כאוס פוליטי. הצרפתים, שגורשו מהפרוטקטורט שלהם על ידי היפנים, רצו להחזיר את השליטה בלאוס והחלו לתת חסות לכוחות הגרילה. היפנים הכריזו על לאוס כעצמאית. אף על פי שהמלך סיסבאנג וונג האמין שללאוס עדיין חלשה מדי לעצמאות, הוא הכריז על סיום הפרוטקטורט הצרפתי, בעוד שהוא דגל באופן לא רשמי בהשבת הצרפתים למדינה. הוא הבהיר כי לא יצהיר על עצמאות מדינתו, מה שהוביל להתעצמות תנועת העצמאות. גיבוש תנועה זו התקיימה בהשתתפות פעילה של השכנים הווייטנאמים. שישים אחוזים מתושבי ששת האזורים העירוניים של לאוס היו וייטנאמים, הם מילאו תפקידי מפתח במנגנון המדינה ובגורמי אכיפת החוק. מאז 1930 הקימה המפלגה הקומוניסטית בהודו-סין תאים וייטנאמיים מלאים בלאוס. כוחות הפאתט לאו היו אחד הצדדים במלחמת האזרחים בלאוס (1960–1973), והובילו מאבק מזוין נגד צבא לאוס המלכותי. לרפובליקה הדמוקרטית של וייטנאם (DRV) הייתה השפעה חזקה מאוד על הארגון; מאז 1968, צבא ה-DRV החליף במידה רבה את כוחות הפאתט לאו בחזית. על פי הסכמי ויינטיאן משנת 1973, שסיימו את המלחמה, ה-PFL היה חלק מממשלת הקואליציה.

מאז 1975, התלות של לאוס בווייטנאם נתפסה כהרחבה טבעית של שיתוף הפעולה והסולידריות שלהם במהפכה, לא כשליטה וייטנאמית. עם נסיגת הכוחות המזוינים הווייטנאמיים מלאוס, וייטנאם החלה לאבד את השפעתה במדינה זו. בנוסף, וייטנאם מעולם לא הצליחה לספק סיוע כלכלי רחב היקף ללאוס. וייטנאם פתחה רק 200 פרויקטי סיוע בין 1975 ל-1985, בעוד שברית המועצות סיפקה סיוע גדול בהרבה ללאוס. לאוס הציגה אלמנטים חדשים של כלכלת שוק לפני וייטנאם, אשר קירבה אותה יותר אל סין ותאילנד. כך, לאוס החלה לנהוג במדיניות חוץ גמישה יותר, תוך שיתוף פעולה עם חבריה החדשים. וייטנאם, לעומת זאת, איבדה את השפעתה לשעבר במדינה הזו, אך למרות זאת היא נשארה שותפה ובעלת ברית של לאוס.

==יחסים דו-צדדיים ומסחר==
בין השנים 1989–2012, השקיעה וייטנאם בסך הכול 429 פרויקטים בשווי כולל של 4.9 מיליארד דולר בלאוס, וכיום המשקיע הזר הגדול ביותר בלאוס.

הסחר הדו-צדדי של שתי המדינות הסתכם בסוף שנת 2012 בכ-725 מיליון דולר.

==נציגויות דיפלומטיות==
* לווייטנאם יש שגרירות בויינטיאן (בירת לאוס), ומחזיקה קונסוליות בלואנג פרבאנג, בפקסה ובסוואנאקת.
* ללאוס יש שגרירות בהאנוי (בירת וייטנאם), ומחזיקה קונסוליות בהו צ'י מין סיטי ובדה נאנג.

==קישורים חיצוניים==
גנדנדל

מעון גנדנדל הוא מעונו הרשמי של נשיא דרום אפריקה הממוקם בטוינהויז, קייפטאון,<ref></ref> הכף המערבי, דרום אפריקה. זה היה המעון הרשמי מאז 1994 כאשר נלסון מנדלה התגורר כאן במקום בגרוט שור השכן.<ref></ref> הבניין, שנודע בעבר בשם ווסטברוק, נקרא על שם העיירה גנאדנדל<ref></ref> &#x2013; שהיא מילה אפריקאנית שפירושה "עמק הרחמים".<ref></ref>

בית המגורים הוקם לראשונה בתחילת המאה ה-18 כאסם תבואה, והוסב למגורים באמצע המאה ה-18. בית המגורים הוויקטוריאני-ג'ורג'יאני היה ידוע בשם ווסטברוק עד שהוחלף לשם הנוכחי בשנת 1995.

==הערות שוליים==

קטגוריה:קייפטאון: מבנים
קטגוריה:אפריקה: מעונות רשמיים
MK

מארק כריסטופר קינצ'ן (באנגלית: Marc Christopher Kinchen; נולד ב-3 באוגוסט 1972),<ref></ref> המוכר בשם הבמה MK, הוא תקליטן, מפיק מוזיקלי ורמיקסר אמריקאי.

מלבד הקריירה שלו כאמן מוזיקלי, הוא ידוע גם ברמיקסים שהוא מכין, בין היתר "Misled" של סלין דיון, "Thing Goin' On" של בטי בו , "Your Love Keeps Working On Me" של ג'ודי ווטלי .

== קריירה ==
ב-1989, הוא הוציא את הסינגל הראשון שלו, "Somebody New".

ב-1991, הוא הוציא, בשיתוף פעולה עם אלנה סימון, את הסינגל "Burning". הסינגל הגיע, בשיאו, למקום השביעי במצעד שירי הדאנס קלאב.

ב-1992, הוא היה אחד מהמפיקים של הסינגל "Push the Feeling On" של נייטקרולרס .

ב-10 בנובמבר 1992, הוא הוציא, בשיתוף פעולה עם אלנה סימון, את הסינגל "Always". הסינגל הגיע, בשיאו, למקום ה-69 במצעד הסינגלים הבריטי, למקום השביעי במצעד הדאנס הבריטי, ולמקום הראשון במצעד שירי הדאנס קלאב.

ב-1993, הוא הוציא, בשיתוף פעולה עם אלנה סימון, את הסינגל "Love Changes". הסינגל הגיע, בשיאו, למקום הראשון במצעד שירי הדאנס קלאב.

ב-1995, הוא הוציא, בשיתוף פעולה עם אלנה סימון, את הסינגל "". הסינגל הגיע, בשיאו, למקום ה-44 במצעד הסינגלים הבריטי, ולמקום השביעי במצעד שירי הדאנס קלאב.

ב-2006, הוא היה אחד מהכותבים של הסינגל השיווקי "Upgrade U" של ביונסה בשיתוף פעולה עם ג'יי זי.

ב-27 במרץ 2012, נודע כי הוא היה אחד מהכותבים והמפיקים של הסינגל "Back in Time" של פיטבול, שהיווה כשיר הנושא של הסרט גברים בשחור 3.

ב-25 ביוני 2012, נודע כי הוא היה אחד מהכותבים והמפיקים של הסינגל "Get It Started" של פיטבול בשיתוף פעולה עם שאקירה.

ב-27 בפברואר 2016, הוא הוציא, בשיתוף פעולה עם בקי היל, את הסינגל "Piece of Me".

ב-1 בספטמבר 2017, הוא הוציא את הסינגל "17". הסינגל הגיע, בשיאו, למקום הראשון במצעד הדאנס הבריטי, ולמקום השביעי במצעד הסינגלים הבריטי.

ב-7 בספטמבר 2018, הוא הוציא, בשיתוף פעולה עם ג'ונאס בלו ובקי היל את הסינגל "Back & Forth". השיר הגיע, בשיאו, למקום ה-11 במצעד הסינגלים האירי, למקום ה-12 במצעד הסינגלים הבריטי, ולמקום ה-32 במצעד שירי הדאנס/אלקטרוני.

ב-16 באוגוסט 2019, הוא הוציא, בשיתוף פעולה עם גורגון סיטי, את הסינגל "There for You". הסינגל הגיע, בשיאו, למקום ה-21 במצעד הדאנס הבריטי, ולמקום הראשון במצעד שירי הדאנס קלאב.

ב-15 בנובמבר 2019, הוא הוציא, בשיתוף פעולה עם סוני פודרה ורפאלה, את הסינגל "One Night". השיר הגיע, בשיאו, למקום ה-50 במצעד הסינגלים האירי, למקום ה-51 במצעד הסינגלים הבריטי, למקום העשירי במצעד הדאנס הבריטי ולמקום ה-40 במצעד שירי הדאנס קלאב. כמו כן, זכה באישור הקלטה מסוג כסף מ-BPI.

== דיסקוגרפיה ==
=== אלבומי אולפן ===
* 1993: Surrender <small>(בשיתוף פעולה עם אלנה סימון)</small>

=== אלבומי אוסף ===
* 2011: Defected Presents House Masters: MK
* 2013: Defected Presents MK in the House
* 2013: Defected Presents House Masters: MK (Second Edition)

== קישורים חיצוניים ==
* 

== הערות שוליים ==

קטגוריה:תקליטנים אמריקאים
קטגוריה:רמיקסרים
קטגוריה:מפיקים מוזיקליים אמריקאים
קטגוריה:אמריקאים שנולדו ב-1972
אבנר שחף

אבנר שחף (נולד ב-25 בספטמבר 1972) הוא צלם קולנוע ישראלי<ref></ref> וחבר האקדמיה האמריקאית לקולנוע.

== ביוגרפיה ==
שחף נולד בתל אביב וגדל ברמת השרון, האמצעי מבין שלושה אחים. למד ב-Maine Media Art school בארצות הברית.

בשנת 2011 צילם את הווידאו ארט "Hillarious" עבור האמן רועי רוזן<ref></ref> ואת הסרט הקצר "צא" שזכה בפסטיבל ונציה גם הוא בבימוי רועי רוזן<ref></ref>.

בשנת 2012 צילם את הסרט "שומרי הסף" בבימויו של דרור מורה, הסרט זכה בפרסים רבים ובין היתר היה מועמד לפרס האוסקר האמריקאי בקטגוריית הסרט התיעודי<ref></ref>.

בשנת 2015 צילם את הסרט "Censored voices" אותו ביימה מור לושי, הסרט זכה בפרס האקדמיה הישראלית לקולנוע ומאוחר יותר היה מועמד לפרס חבר השופטים בפסטיבל Sundance<ref></ref>.

בשנת 2016 צילם את הסרט "Zero days" אותו ביים אלכס גיבני<ref></ref>, את הסרט התיעודי הקצר "אל תקרא לי חמוד" אותו ביימה ג'ולי שלז<ref></ref> ואת הסרט "Sacred"<ref></ref> שנבחר להצגה ב"Doc NYC"<ref></ref> וב"IDFA 2016"<ref></ref>.

בשנת 2017 צילם את הסרט "Muhi: Generally Temporary"<ref></ref> ואת הסרט "סלאח: פה זה ארץ ישראל"<ref></ref> שזכה בפרס בימוי ותחקיר בפסטיבל דוקאביב<ref></ref>.

בשנת 2018 צילם את הסרט "יומני אוסלו" שהיה מועמד לפרס אמי<ref></ref>, את הסרט "Avenging Evil"<ref></ref>, את הסרט "Army of lovers in the holy land"<ref></ref> ואת הסרט "שאלות אישיות"<ref></ref>.

בשנת 2019 צילם את הסדרה הקצרה "Transkids"<ref></ref>, את הסרט "לתפוס את יהושע"<ref></ref> ואת הסדרה "The devil next door"<ref></ref> בבימויים של יוסי בלוך ודניאל סיוון ששודרה בNetflix.

בשנת 2020 צילם את הסרט "אולמרט האיש שרצה יותר מדי"<ref></ref>, את הסרט "Kings of Capitol Hill"<ref></ref> ואת הסרט "רצח בקולנוע צפון"<ref></ref>.

בשנת 2021 צילם את הסדרה הקצרה "אויבים"<ref></ref>, את הסרט "Blue box"<ref></ref>, את הסרט "Dirty tricks"<ref></ref>, את הסרט "המלחמה האחרונה של נלסון"<ref></ref>, את הסרט "The reason why"<ref></ref>, את הסרט "הפרק האחרון של א"ב יהושע"<ref></ref>, את הסרט "Schoolyard#"<ref></ref> שזכה בציון לשבח בפסטיבל הסרטים של ירושלים ואת סדרת הדרמה "החנות שיש בה הכל".

בשנת 2023 לקח חלק בפרויקט התיעודי "באין מדינה יש אזרחים" ששודר בכאן 11, וצילם עבורו שלושה סרטים קצרים: סוף המסיבה, חמ"ל נעמה ושטחים פתוחים.

== קישורים חיצוניים ==

* אבנר שחף במסד הנתונים הקולנועיים IMDb (באנגלית)

* [https://filmmakermagazine.com/104292-i-wanted-to-bring-them-into-a-confession-booth-dps-avner-shahaf-and-alex-margineau-on-the-oslo-diaries/#.YQ7imYgzY2w I Wanted to Bring Them into a Confession Booth], Filmmaker, 25.1.2018 (ראיון עם אבנר שחף)

* [https://www.taasiya.co.il/friends/7538 אבנר שחף בתעשייה.קום]

* [https://www.herzliyamuseum.co.il/exhibition/%D7%90%D7%91%D7%A0%D7%A8-%D7%A9%D7%97%D7%A3/ אבנר שחף] באתר מוזיאון הרצליה

* [https://www.edb.co.il/name/n0015819/ אבנר שחף] באתר אידיבי

* [https://www.allmovie.com/artist/avner-shahaf-p737191 אבנר שחף] באתר Allmovie (באנגלית)

* [https://takriv.net/article/%D7%A8%D7%92%D7%A2-%D7%A9%D7%9C-%D7%91%D7%97%D7%99%D7%A8%D7%94/ רגע של בחירה: שבעה צלמות וצלמים כותבים על בחירה משמעותית שלקחו במהלך צילומים של סצנה אחת], באתר תקריב
* 

== הערות שוליים ==

קטגוריה:צלמי קולנוע ישראלים
קטגוריה:בוגרי תיכון אלון (רמת השרון)
קטגוריה:תל אביב-יפו: אישים
קטגוריה:ישראלים שנולדו ב-1972
ביג מדי קריק

ביג מדי קריק (באנגלית: Big Muddy Creek) הוא יובל נהר מיזורי, הממוקם על גבול ארצות הברית–קנדה, בין פרובינציית ססקצ'ואן למדינת מונטנה. אורכו כ-307 קילומטרים (191 מייל).

ביג מודי קריק מתחיל את זרימתו בדרום ססקצ'ואן, באגם וילו באנץ' , מצפון לגבול הבינלאומי בין ארצות הברית לקנדה. זרימתו משיכה בכיוון דרום-מזרח, דרך הבתרונות הבוציות של המחוז ודרך אגם ביג בודי. אחר כך תוואי היובל פונים דרומי למחוז שרידן, במדינת מונטנה. לאחר פנייה מזרחה בסמוך לעיירה פלנטיווד, ופנייה דרומה, הוא משתלב לנהר מיזורי, ממערב לקולברטסון.

את ביג מודי קריק גילתה משלחת לואיס וקלארק בשנת 1805. יחד עם נהר מילק ונהר פופלר, ביג מדי קריק הוא אחד משלושת נתיבי המים הקנדיים המתנקזים למפרץ מקסיקו.

== ראו גם ==
* נהר מיזורי

קטגוריה:יובלי המיזורי
קטגוריה:מונטנה: נהרות
קטגוריה:יובלי המיסיסיפי
הלוואת גישור

הלוואת גישור (מכונה גם "הלוואת בלון" או "הלוואת בולט", באנגלית: Bullet loan) היא הלוואה בה ההחזר, ולעיתים גם הריבית, מוחזרים ברובם בסוף או לקראת סוף הזמן המוגדר של ההלוואה.

בניגוד להלוואה רגילה, בה התשלום בדרך כלל נפרס באופן יחסית שווה ואף יורד עם השנים לאחר תשלומים גדולים תחילה (כגון מקדמה על בית בהלוואת משכנתה), בהלוואה גישור החלק המשמעותי מהתשלום נמצא בסוף תקופת ההלוואה המוגדרת ולא בתחילתה.

== שימושים וחשיבות ==
סוג הלוואה זה יכול להתאים לאנשים שיודעים בוודאות גדולה שיהיה להם הסכום בעתיד ואילו כעת, הם זקוקים לרכש או לכסף באופן מיידי. כך, הם יכולים להתחיל להשתמש בסכום הכסף שקיבלו ולשלם עליו, גם משאין בידם סכום גבוה במיוחד בתור התחלה.

דוגמאות:

* סטארט אפ שמצפה להכנסות עתידיות גבוהות אך זקוק למימון או לרכש מיידי.
* אדם שרוצה לקנות בית כרגע ויודע שקרן חיסכון תשתחרר בעתיד.
* ממשלה או גוף פוליטי אשר יודעים בוודאות על קיום הכנסות עתידיות (ממיסים או מקיצוצים וכדומה) ומעוניינים לקבל סכום מיידי ללא דאגה לטווח הקרוב.

== סיכונים ==
הלוואה זאת אינה ללא סיכונים, וכמו הלוואה רגילה, כאשר אדם אינו עומד בתשלומים (כולל התשלום הגדול) יינקטו כנגדו צעדים כמו ריבית פיגורים והליכי הוצאה לפועל.

הלוואה מסוג זה דורשת מצב כלכלי טוב בעתיד, דבר שאינו מובטח ותלוי בהמון גורמים משתנים ובלתי ידועים, ולכן מדובר בהלוואה בסיכון גבוה בדרך כלל.

למרות שניתן למגר את הנזקים במידה ולא ניתן לשלם בסוף ההלוואה כגון בעזרת לקיחת הלוואה רגילה נוספת על החלק האחרון, לעיתים הדבר אינו מתאפשר חוזית, בגלל מצב כלכלי חדש, או מצב משפטי חדש שלא מאפשר לקיחת הלוואות או נקיטת צעדים נוספים.

== ראו גם ==
* משכנתה
* משכנתה הפוכה
* הלוואה
* בנק

קטגוריה:בנקאות
זאק סימס

זאק סימס הוא יזם אמריקאי שהקים את אתר האינטרנט Codecademy . כיום הוא משמש כמנכ"ל החברה.<ref></ref>

== ביוגרפיה ==
כשסימס היה בן 13, הוא החל לשלוח הודעות דואר אלקטרוני ליצרנים עם הרעיון לבנות מגן עמיד במים לאייפוד.<ref name=":0"></ref>

סימס התקבל מאוחר יותר לאוניברסיטת קולומביה והחל את לימודיו בשנת 2008, עם תואר במדעי המדינה.<ref name=":3"></ref><ref></ref><ref></ref>

במהלך השנה השלישית באוניברסיטה שלו הבין שלרוב הסטודנטים אין את הכישורים הרלוונטיים לחיפוש עבודה.<ref name=":1"></ref> הוא עבד ב-GroupMe , שהוקמה על ידי חברו לספסל הלימודים, ג'ארד הכט, לאחר שראה אותו מציג גרסת דמה של האפליקציה ב-TechCrunch בשנת 2010.<ref name=":0" /> עם זאת, הוא היה מתוסכל מהיעדר קורסי תכנות אפקטיביים.<ref name=":2"></ref> כתוצאה מכך, הוא החליט ללמד את עצמו תכנות בעזרת חברו ריאן בובינסקי, אותו פגש בעת שעבד בעיתון הסטודנטים של האוניברסיטה.<ref name=":3" /> השניים בנו את הגרסה הראשונה של Codeacademy כדי ללמד את סימס כיצד לתכנת.<ref name=":1" />

בשנת 2011 התקבלו סימס ובובינסקי לתוכנית הקיץ של Y Combinator. באותו קיץ, סימס השיק את Codecademy עם בובינסקי ופרש מלימודיו, שנה לפני סיום הלימודים.<ref name=":2" /><ref></ref> בשנת 2011, הישומון הגיע למקום השני בפרסי האפליקציות של TechCrunch, והפסידה לפינטרסט.<ref></ref><ref></ref> במהלך סוף השבוע הראשון של ההשקה, האפליקציה משכה יותר מ-200,000 משתמשים והיו לה מיליון משתמשים עד סוף שנת 2011.<ref></ref> נכון לשנת 2021, ל-Codecademy יש מעל ל-45 מיליון משתמשים.<ref name=":2" />

בשנת 2013, סימס נבחר לאחד האנשים שהופיעו ברשימת טיים 100.<ref></ref><ref></ref> בשנת 2015 הוזמן סימס להשתתף בפורום הכלכלי העולמי והוצג כ"איש עם 26 מיליון תלמידים".<ref name=":1" />

== קישורים חיצוניים ==

== הערות שוליים ==

קטגוריה:יזמים אמריקאים
קטגוריה:מנהלים אמריקאים
קטגוריה:אנשי עסקים אמריקאים
קטגוריה:בוגרי אוניברסיטת קולומביה
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1990
קופה אמריקה 1945

נבחרת ארגנטינה, זוכת הקופה אמריקה]]
אליפות אמריקה הדרומית 1945 (בספרדית: Campeonato Sudamericano de Football 1945) היא המהדורה ה-18 של אליפות אמריקה הדרומית בכדורגל. הטורניר נערך באורוגוואי בין 14 בינואר ל-28 בפברואר 1945, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו שבע נבחרות החברות בהתאחדות. ארגנטינה זכתה בטורניר בפעם השביעית בתולדותיה.

התחרות כולה נערכה באצטדיון נסיונל בסנטיאגו בן 70,000 המושבים, בין ינואר-פברואר 1945. פרו ופרגוואי פרשו מהתחרות. על אף שלא הוענק גביע לזוכה, התחרות נחשבת לרשמית מצד ה-CONMEBOL.

==נבחרות==
 
 (מארחת) 
 
 (מחזיקת הגביע) 
 
 

==המשחקים==

נבחרת ארגנטינה, רינאלדו מרטינו, נסחב על ידי האוהדים אחרי הניצחון 0–1 על אורוגוואי. הוא כבש את השער היחיד במשחק]]

----

----

----

----

----

----

----

----

----

----

----

----

----

----

----

----

----

----

----

----

==מלכי השערים==
הלנו דה פרייטס, מלך שערי הטורניר (ביחד עם נורברטו מנדס)
[[נורברטו מנדס, מלך שערי הטורניר (ביחד עם הלנו דה פרייטס)]]
;6 שערים
* הלנו דה פרייטס
* נורברטו מנדס
;5 שערים
* אדמיר
* חואן אלקנטרה
* אטיליו גרסיה
;4 שערים
* רינאלדו מרטינו
* רנה פונטוני
* גיירמו קלאברו
* ויקטור אגואיו
;3 שערים
* דסידריו מדינה
* רוברטו פורטה

==קישורים חיצוניים==

* [http://isr.worldfootball.net/spielplan/copa-america-1945-in-chile-endrunde/0/ נתונים על קופה אמריקה 1945]
*[http://www.rsssf.com/tables/17safull.html קופה אמריקה 1945 בארכיון RSSSF]

קטגוריה:קופה אמריקה
קטגוריה:1945 בספורט
קטגוריה:תחרויות כדורגל בצ'ילה
אמן (כדורגל)

מועדון הכדורגל אמן (בהולנדית: voetbalclub Emmen) הוא מועדון כדורגל הולנדי מהעיר אמן שבדרנתה המשחק בליגת המשנה ההולנדית.

==היסטוריה==
המועדון הוקם באוגוסט 1925 בשם נ.א.ק (נורדבריג אמן קומבינט). בשנות ה-50 שינה את שמו ל"בי.וי.או אמן" ועם הקמת הליגות המקצועניות בחר להישאר כקבוצה חובבנית ולא להפוך לקבוצה מקצוענית. בשנות ה-80 התפצל המועדון לשתי מחלקות, האחת "מועדון הכדורגל אמן" שעתידה הייתה להפוך למקצוענית ושיחקה במסגרת חובבנית עד לעונת 1983/84 אז העפילה לליגה השלישית, ומחלקה שנייה בשם "וי וי אמן" שיועדה לייצג את הצד החובבני ומשחקת בליגה ה-6. בעונת 1984/1985 קיבלה הקבוצה רישיון מהתאחדות הכדורגל ההולנדית המלכותית להפוך לקבוצה מקצוענית והעפילה לליגת המשנה ההולנדית לראשונה בתולדיה. בעונת 1989/1990 סיימה הקבוצה במקום ה-6 והעפילה לראשונה לפלייאוף, בשלב זה סיימה הקבוצה במקום הראשון ונפגשה לצמד משחקים כנגד הירנפיין וניימכן, אך הפסידה לשתי הקבוצות ונשארה בליגת המשנה. בעונת 1995/1996 עד 1998/1999 סיימה הקבוצה במקומות 2–3 והעפילה לפלייאוף אך כשלה פעם אחר פעם בניסיונת העפלה. השנים הבאות היו שנים של חוסר יציבות והקבוצה סיימה הן בצמרת, הן במרכז והן בתחתית טבלת הליגה.

בעונת 2017/2018 סיימה הקבוצה במקום ה-7 ועקב מיקומן של קבוצות העתודה של אייאקס ופ.ס.ו העפילה הקבוצה לפלייאוף העלייה. בסיבוב הראשון גברה על ניימכן 5–4 ובשלב הגמר על ספרטה רוטרדם מליגת העל בתוצאה 3–1 והעפילה לראשונה בתולדותיה לליגה הבכירה. בעונתה הראשונה בליגה סיימה במקום ה-14 כאשר היא מנצחת 10 משחקים, רבים מהם מול יריבותיה לתחתית. בעונתה השנייה סיימה במקום ה-12 כאשר נעצרה העונה בעקבות התפרצות מגפת הקורונה בהולנד. בעונה זו השיגה הקבוצה 9 ניצחונות ב-26 משחקים. בעונתה השלישית בליגה סבלה הקבוצה מירדה חדה ביכולת והסתבכה בקרבות התחתית, ובסיום העונה הייתה הקבוצה במקום ה-16 המוביל למשחקי המבחן, וזאת בעקבות הפרש שערים נחות אל מול ואלבייק. במשחקי המבחן פגשה הקבוצה את נאק ברדה מליגת המשנה והפסידה לה 4–3 בבעיטות עונשין לאחר שהמשחק הסתיים בתיקו 1–1. עקב ההפסד נשרה הקבוצה לליגת המשנה לאחר 3 עונות.

בעונת 2021/22 סיימה הקבוצה במקום הראשון בליגת המשנה ושבה לאחר עונה בודדת לליגה הראשונה. עם זאת היא ירדה בחזרה לאחר עונה אחת בלבד לליגת המשנה.

==קהל==
תצוגת קהל במשחק במסגרת ליגת המשנה 2012
את הקבוצה מלווה ארגון האוהדים "סופרטיינג רוד וייט אמן" מאז 1946. הארגון כולל מבנה משלו בסמוך לאצטדיון הביתי ומתפעל מוזיאון להיסטוריה של המועדון ושל קבוצת החובבים של המועדון אותה הוא מלווה. בנוסף תמך הארגון בצורה פיננסית במועדון כאשר נקלע למשבר כלכלי בשנת 2013. ארגון נוסף הוא האולטראס של המועדון ה"בריגטה פנאטיקו" שהוקם ב-2007.

בנוסף לנוכחות ביציע קהל הקבוצה פעיל במיזמים חברתיים שונים באזור דרנתה ואף מנהל יחד עם המועדון קרן בשם "עזרה לשכונה" הפועלת לקידום פעילות ספורטיבית בקהילה, מזון בריא לילדים, סיוע בלימודים לילדים ונוער, סיוע לקשישים ומעורבות קהילתית.

==אקדמיה==
למרות היותה קבוצה חובבנית ברוב שנותייה, מחזיקה הקבוצה אקדמיית נוער וקבוצת נוער המתחרה בליגת העל לנוער, ואף זכתה בה לראשונה כבר בעונת 1974/1975. עד עונת 2009/2010 פעלה האקדמיה באופן עצמאי ואף הוציאה מספר רב של שחקנים לליגת העל ההולנדית, ביניהם שחקן נבחרת הולנד בכדורגל באס דוסט. בשנת 2009 התאחדה האקדמיה עם הירנפיין והקבוצות פעלו במשותף כארבע שנים, אז חזרה אמן לנהל אקדמיה עצמאית.

==קישורים חיצוניים==

* 

קטגוריה:קבוצות כדורגל הולנדיות
קטגוריה:קבוצות כדורגל שהוקמו ב-1925
קטגוריה:דרנתה
הרוח היא פראית

הרוח היא פראית (באנגלית: Wild Is the Wind) הוא סרט קולנוע אמריקאי בשחור-לבן משנת 1957 בבימויו של ג'ורג' קיוקור, עם אנתוני קווין, אנה מניאני ואנתוני פרנציוזה בתפקידים הראשיים.

הסרט הוא רימייק של הסרט האיטלקי Furia משנת 1947. העלילה היא על משולש אהבה בין שני גברים לאישה.

המוזיקה לסרט נכתבה על ידי דימיטרי טיומקין. השיר "הרוח היא פראית" למילותיו של נד וושינגטון הפך ללהיט, והוא מושר על ידי ג'וני מאטיס בתחילת הסרט, כשהנעימה מושמעת לאורך כל הסרט. השיר היה מועמד לפרס אוסקר לשיר המקורי הטוב ביותר ויש לו ביצועים של דייוויד בואי, נינה סימון ועוד.

אנתוני קווין היה מועמד לפרס אוסקר לשחקן הטוב ביותר. אנה מניאני הייתה מועמדת לפרס אוסקר לשחקנית הטובה ביותר. היא זכתה בפרס דוב הכסף בפסטיבל הסרטים הבינלאומי בברלין. אנה מניאני שרה בסרט את השיר הנפוליטני "Scapricciatiello".

==תקציר העלילה==
ג'ינו (אנתוני קווין) הוא בעל חוות כבשים גדולה בנבדה. הוא גר בחווה עם בתו אנג'י (דולורס הארט), אחיו המבוגר אלברט (ג'וזף קליאה) גיסתו תרזה (לילי ולנטי) שמנהלת את משק הבית והעוזר הנאמן שלו בנה (אנתוני פרנציוזה) שאותו טיפח עוד בילדותו ושאיפתו היא שיישא לאשה את אנג'י וימשיך אחריו בניהול החווה.

ג'ינו התאלמן מאשתו רוזנה אותה אהב מאד. הוא טס לאיטליה כדי לפגוש באחותה ג'ויה (אנה מניאני) לשאת אותה לאישה ולהביאה לחווה.

ג'ויה נתקלת בקשיי קליטה בחווה, היא אינה דוברת אנגלית, תרזה לא נותנת לה לנהל את משק הבית וג'ינו מתייחס אליה בקשיחות ומדי פעם משווה אותה לרוזאנה ומתחלף בשמות.

ג'ינו נמצא מדי פעם מחוץ לחווה וג'ויה נשארת עם בנה ומתפתח ביניהם קשר רומנטי.

ג'ינו מגלה לבסוף את הקשר הזה. הוא חובט בבנה וקורא לו בוגד לאחר כל מה שעשה למענו. בנה אכול רגשות חרטה מסרב לבקשתה של ג'ויה לעזוב אתו. הוא עוזב לבד את החווה וג'ויה מחליטה לחזור לאיטליה.

ברגע האחרון מדבר אלברטו על ליבו של ג'ינו. גינו מגיע לשדה התעופה, מבקש מג'ויה סליחה והזדמנות להתחיל מחדש והיא נענית לו.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|אנתוני קווין
|ג'ינו
|בעל חוות כבשים
|-
|אנה מניאני
|ג'ויה
|אשתו של ג'ינו
|-
|אנתוני פרנציוזה
|בנה
|פועל ראשי
|-
|דולורס הארט
|אנג'י
|בתו של ג'ינו
|-
|ג'וזף קליאה
|אלברטו
|אחיו של ג'ינו
|-
|לילי ולנטי
|תרזה
|אשתו של אלברטו
|}

==קישורים חיצוניים==

* [https://www.youtube.com/watch?v=WHo0o47P-Ag אנה מניאני שרה Scapricciatiello], באתר יוטיוב
* [https://www.youtube.com/watch?v=vyD7MIzorNI בנה וג'ויה בהרוח היא פראית], באתר יוטיוב
* [https://www.youtube.com/watch?v=PxwVHrPRlAQ ג'וני מאטיס שר הרוח היא פראית], באתר יוטיוב

קטגוריה:סרטי 1957
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטי דרמה רומנטית
קטגוריה:סרטי דרמה אמריקאיים
קטגוריה:סרטי פרמאונט
קטגוריה:סרטי אנתוני קווין
לוקה רגאצי

לוקה רגאצי (באיטלקית: Luca Ragazzi; נולד ב-20 בפברואר 1971) הוא עיתונאי, שחקן ובמאי קולנוע איטלקי.

==ביוגרפיה==
לוקה רגאצי נולד ברומא בשנת 1971. הוא למד עיתונאות בספיאנצה – אוניברסיטת רומא ובשנת 1996 החל לעבוד כעיתונאי ומבקר קולנוע.

בשנת 1999 הוא הכיר את גוסטב הופר והם התחילו במערכת יחסים. בשנת 2000 הוא הצטלם בסרט Le Giraffe.

סרטו עם גוסטב הופר Suddenly Last Winter הוצג בפסטיבל הקולנוע של ברלין 2008. בשנת 2009 הסרט זכה בפרס "פס הכסף" של הקולנוע האיטלקי.

הסרט המשותף הנושאים של הבמאים Italy: Love It, or Leave It זכה במספר בפרסים בפסטיבל הקולנוע במילאנו בשנת 2011.

בשנת 2013 הם שחררו סרט נוסף What Is Left?.

== קישורים חיצוניים ==

* [https://web.archive.org/web/20080203025512/http://www.suddenlylastwinter.com/ Suddenly Last Winter]

קטגוריה:בוגרי ספיינצה – אוניברסיטת רומא
קטגוריה:עיתונאים איטלקים
קטגוריה:במאים להט"בים
קטגוריה:במאי קולנוע איטלקים
קטגוריה:להט"בים איטלקים
קטגוריה:תסריטאים איטלקים
קטגוריה:איטלקים שנולדו ב-1971
רוטי

רוטי (בהינדי: रोटी; באנגלית: Roti) הוא לחם שטוח ועגול העשוי מקמח חיטה מלאה ונפוץ במדינות תת-היבשת ההודית.

לחם הרוטי עשוי לרוב מקמח חיטה מלאה בשם אטה (Atta) או דוחן, מלח ומים שאותם מערבבים ומבשלים על מחבת ברזל שטוחה בשם טאווה (Tawa)<ref></ref><ref></ref>.

הרוטי נחשב למנה ראשונה. בדרך כלל אוכלים אותו לצד רוטב קארי, ירקות, ובתור ליווי למאכלים אחרים.

השם "רוטי" נגזר מהמילה רוטיקה (rotikā), שפירושה "לחם" בשפת הסנסקריט.

== גרסאות ==
ללחם הרוטי גרסאות שונות ומלבד הגרסה הבסיסית קיימות גם גרסאות נוספות:
* סאדה רוטי (Sada Roti): לחם העשוי מקמח לבן<ref></ref>.
* פאראטה רוטי (Paratha Roti): לחם שנמרח בחמאה מזוקקת (גהי) ולאחר מכן מבושל על מחבת טאווה<ref></ref>.
* פורי (Puri): לחם העשוי משתי שכבות שאותו מבשלים על מחבת טאווה ולאחר מכן מטגנים בשמן חם.
* דאלפורי (Dhalpuri): לחם במילוי אפונה צהובה טחונה, שום ופלפל.
* ראפ רוטי (Wrap Roti): רול שמכיל בשר, ירקות, תבשיל חומוס עם תפוחי אדמה וקארי.
* אלופורי (Aloopuri): לחם במילוי תפוחי אדמה ודאל.
* בננה רוטי (Banana Roti): קינוח תאילנדי מפורסם בו לוקחים בצק של רוטי וממלאים בננה או מנגו, מקפלים ומטגנים<ref></ref>.
* פול רוטי (Pol Roti): לחם העשוי מקמח חיטה או דגוסה וקוקוס מגורד עם צ'ילי ובצל<ref></ref>.
* קוטו רוטי (Kottu Roti): תבשיל בשר המכיל חתיכות קטנות של רוטי.

== קישורים חיצוניים ==

* [https://www.cookwithmanali.com/roti-recipe/ מתכון להכנת רוטי], באתר Cookwithmanali

== הערות שוליים ==

קטגוריה:המטבח הפקיסטני
קטגוריה:המטבח ההודי
קטגוריה:לחם
Philliecito

Philliecito הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמרים הלטיניים ניו גרסיה ובריי, מתוך אלבום האולפן השני שלה, Nattividad.<ref name=":0"></ref> השיר יצא לאור ב-4 במרץ 2021, על ידי חברות התקליטים סוני מיוזיק לטין ופינה רקורדס, כסינגל החמישי מתוך האלבום.<ref name=":0" />

הסינגל שקדם ל-"Philliecito", היה "Ram Pam Pam", שיצא לאור ב-20 באפריל 2021 ביחד עם בקי ג'י.<ref></ref>

== רקע וכתיבה ==
השיר נכתב על ידי פלו לה מובי, בני בני, רפאל פינה, דדי יאנקי, נאטי נטשה, ניו גרסיה, אקסאונד ובריי והופק על ידי אקסאונד גם כן.<ref name=":0" /> כאשר "Philliecito" יצא, נפתח באתר של סוני מיוזיק אנטרטיינמנט עמוד רשמי עבור השיר, בו אוגדו כל רשתות הסטרימינג שהוא הועלה אליהן.<ref name=":1"></ref> הדבר נועד לעזור בקידום המסחרי של השיר ברחבי העולם.<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-11 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של נאטי נטשה ב-21 ביולי 2021, בשידור חי.<ref name=":2"></ref> הקליפ צבר למעלה מ-15 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|21 ביולי 2021
|הזרמת מוזיקה • הורדה דיגיטלית
|סוני לטין • פינה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
Noches en Miami

Noches en Miami (בעברית: לילות במיאמי) הוא סינגל שהוקלט על ידי זמרת הרגאטון הדומיניקנית נאטי נטשה, מתוך אלבום האולפן השני שלה, Nattividad.<ref name=":3"></ref> השיר יצא לאור ב-5 באוגוסט 2021, על ידי חברות התקליטים סוני מיוזיק לטין ופינה רקורדס, כסינגל השישי מתוך האלבום.<ref name=":3" />

השיר זכה להצלחה במצעדי הבילבורד הלטיניים והגיע למקום החמישי במצעד שירי הפופ הלטיניים.<ref></ref>

== רקע וכתיבה ==
השיר נכתב על ידי רפאל פינה, סנטיאגו מונרה פנאגוס, אנדרס מאוריסיו אקוסטה אצ'וורי, אדג' ונאטי נטשה והופק על ידי גולדן מיינדז ואדג'.<ref name=":3" /> השיר יצא כסינגל השישי מתוך Nattividad, בסמוך להכרזתו הרשמית של האלבום עצמו.<ref></ref> הרמיקס הרשמי שלו שנעשה על ידי דימיטרי וגאס ולייק מייק ובסג'אקרס פורסם בסמוך ליציאתו של האלבום.<ref></ref><ref name=":0"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5 מיליון השמעות.<ref name=":1"></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של נאטי נטשה ב-25 באוגוסט 2021, בשידור חי.<ref name=":2"></ref> הקליפ מציג את נטשה כשהיא מבלה באזורים שונים במיאמי בלילה. ישנן סצנות שצולמו במועדוני לילה, כמו גם סצנות בהן ניתן לראותה רוקדת לצד רקדניות ליווי.<ref name=":2" /> הקליפ של הרמיקס הופץ ב-23 בספטמבר 2021.<ref name=":0" />

נכון לספטמבר 2021, מונה הצפיות של הקליפ עומד על למעלה מ-40 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
! rowspan="2" |כלל העולם
|5 באוגוסט 2021
| rowspan="2" |הזרמת מוזיקה • הורדה דיגיטלית
|רגילה
| rowspan="2" |סוני לטין • פינה
| style="text-align:center;" |<ref name=":3" />
|-
|23 בספטמבר 2021
|רמיקס
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים על לילות
מיאמי
קטגוריה:סינגלים בהוצאת פינה רקורדס
בננה רוטי

בננה רוטי (בתאית: โรตีกล้วย; באנגלית: Thai Roti) הוא קינוח תאילנדי, המבוסס על הלחם ההודי רוטי ונפוץ במדינות אסיה.

בתאילנד מכונה המאכל בננה לוטי, עקב שיבושי היגוי בשפה התאית שבה מבטאים את האות "ל" במקום "ר"<ref></ref><ref></ref>.

בננה רוטי עשויה לרוב מקמח חיטה, מלח ומים שאותם מערבבים, מטגנים עם חמאה, מוסיפים מילוי של בננה או מנגו, מקפלים את הבצק מעל המילוי ומזליפים חלב מרוכז<ref></ref>.

הקינוח נחשב למאכל רחוב ובדרך כלל אוכלים אותו במילוי בננה, אך קיימות גרסאות נוספות במילוי ביצה, חמאת בוטנים, מאכלי קארי, תירס מתוק או גרסה מלוחה במילוי בשר<ref></ref>.

למרות הפופולריות הגדולה שלו בתאילנד, מקור הקינוח באוכלוסייה המוסלמית בהודו, שם נהוג לטגן אותו בשילוב של שמן וחמאה מזוקקת (גהי)<ref></ref>.

קיימת גרסה דומה של המאכל הנהוגה בשאם (דמשק) ונקראת תמרי וכעאכ (تماري وكعك) או תמאריה- מעין סנדוויץ של קרפ עם בננה סילאן טחינה ותוספות שונות ,נמכר כמאכל רחוב מתוך עגלה הדומה לעגלות הכעכ.<ref></ref>

==קישורים חיצוניים==
* [https://www.mako.co.il/food-recipes/recipes_column-desserts/Recipe-b4f643dff67d831006.htm בננה לוטי כמו בתאילנד], באתר מאקו
* [https://www.chef-lavan.co.il/מתכון/בננה-רוטי-לוטי-1 בננה רוטי (לוטי)], באתר השף הלבן
* 
* 

==הערות שוליים==

קטגוריה:המטבח התאילנדי
קטגוריה:המטבח ההודי
רוטי
Let's Go to Vegas

Let's Go to Vegas (בעברית: בוא נלך לווגאס) הוא שיר שהוקלט על ידי הזמרת-יוצרת האמריקאית פיית' היל מתוך אלבום האולפן השני שלה, It Matters to Me.<ref name=":0"></ref> השיר יצא לאור ביולי 1995, על ידי חברת התקליטים האחים וורנר נאשוויל, כסינגל המוביל מתוך האלבום.<ref name=":0" />

השיר הגיע למקום החמישי במצעד שירי הקאנטרי.<ref></ref>

== רקע וכתיבה ==
השיר נכתב על ידי קארן סטאלי והופק על ידי סקוט הנדריקס ופיית' היל.<ref name=":0" /> בשיר, הגיבורה משכנעת את אהובה לברוח עימה ללאס וגאס.<ref name=":0" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.6 מיליון השמעות.<ref></ref>

== וידאו קליפ ==
בקליפ של השיר מוצגת היל שרה ורוקדת במכנסי PVC צמודים, חולצת טריקו לבנה ותלבושות סאטן שחורות. הקליפ כולל אזכורים תרבותיים שונים המזוהים עם לאס וגאס, כדוגמת מתחזים של אלביס פרסלי, הסרט האמריקאי "נערות שעשועים" (1995) ובתי קזינו שונים.<ref name=":1"></ref> האודיו הרשמי של השיר פורסם בשנת 2015.<ref></ref>

נכון לספטמבר 2021, מונה הצפיות של הקליפ עומד על למעלה מ-720,000 אלף צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|יולי 1995
|תקליט 7 אינץ' • תקליט 12 אינץ'
|האחים וורנר נאשוויל
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1995
קטגוריה:סינגלים מ-1995
קטגוריה:שירי פיית' היל
קטגוריה:שירים באנגלית
קטגוריה:שירים על לאס וגאס
קטגוריה:סינגלים בהוצאת וורנר רקורדס
לוק טרדיף

לוק טרדיף בעת הענקת גביע לקריה לשחקן בטיסט אמאר בשנת 2008.
לוק טרדיף האב (בצרפתית: .Luc Tardif Sr; נולד ב-29 במרץ 1953 בטרואה-ריבייר,<ref>[http://franceolympique.com/art/729/luc_tardif.html Luc Tardif - Assemblée Générale - Franceolympique.com]</ref> קוויבק, קנדה) הוא מנהל הוקי קרח צרפתי ושחקן הוקי קרח לשעבר, נשיא פדרציית ההוקי קרח הבינלאומית ונשיא פדרציית ההוקי קרח הצרפתית.

כשחקן עשה טרדיף את עיקר הקריירה שלו בצרפת.

מאז מרץ 2006 שימש כנשיא פדרציית ההוקי קרח הצרפתית והיה אחד מיוזמי ההפרדה של ענף ההוקי קרח מהפדרציה הצרפתית לספורט קרח.<ref>.</ref>

בספטמבר 2021 נבחר לנשיא פדרציית ההוקי קרח הבינלאומית במקום רנה פאסל.

ביולי 2022 ביקר טרדיף בישראל לראשונה מאז נכנס לתפקידו, ונכח בגמר טורניר ההוקי קרח של המכביה העשרים-ואחת.

==ביוגרפיה==
טרדיף נולד ב-29 במרץ 1953 בטרואה-ריבייר, קנדה. הוא שיחק הוקי קרח במולדתו מגיל 3 ועד לבגרותו. הוא הגיע לאירופה בשנת 1975, ושם שיחק בבריסל, בלגיה, לפני שעבר לצרפת בשנת 1978 כדי לשחק בשאמוני ובהמשך ברואן.

לאחר קריירת המשחק שלו, כבעל אזרחות כפולה קנדית-צרפתית היה אחראי על תוכנית ההוקי קרח לנוער של רואן במשך מספר שנים. בשנת 2000 מונה לראש מחלקת ההוקי קרח באיגוד ספורט הקרח הצרפתי. בשנת 2006 נבחר לנשיא הראשון של פדרציית ההוקי קרח הצרפתית שאך זה הוקמה, תפקיד שנבחר בו מחדש בשנים 2010, 2014 ו-2018.

הוא שימש כיו"ר ועדת הכספים של IIHF (מאז 2016). הוא גם מעורב מאוד בוועד האולימפי הצרפתי, ומונה לראש המשלחת הצרפתית למשחקי החורף האולימפיים 2014 בסוצ'י.

== פרסים ==
* מלך השערים של הליגה הצרפתית (גביע שארל רמזי): 1979, 1980, 1981, 1983

== קרבה לספורט ==
בנו, לוק טרדיף הבן, גם הוא שחקן הוקי קרח בעברו.

==קישורים חיצוניים==

== הערות שוליים ==

קטגוריה:שחקני הוקי קרח קנדים
קטגוריה:רואן
קטגוריה:עסקני ספורט קנדים
קטגוריה:קנדה: הוקי קרח
קטגוריה:עסקני ספורט צרפתים
קטגוריה:קנדים שנולדו ב-1953
קטגוריה:צרפתים שנולדו ב-1953
גביע הליגה הלאומית 2021/2022

גביע הליגה הלאומית בכדורסל לעונת 2021/2022 הייתה התחרות הראשונה מאז היווסדו של המפעל. הפועל עפולה זכתה בגביע.

הגרלת המשחקים נערכה ב-10 באוגוסט 2021.

==סיבוב ראשון==
המשחקים נערכו בתאריכים 22,23 ו-24 באוקטובר 2021. בסיבוב הראשון שוחקו 7 משחקים בהשתתפות 14 קבוצות, עירוני קריית אתא העפילה אוטומטית לשלב הבא.

{| class="wikitable"
|-
! קבוצה א' !! תוצאה !! קבוצה ב'
|-
| - ||<small>משחק מספר 1</small>|| עירוני קריית אתא
|-
| מכבי מעלה אדומים ||90–100|| אליצור עירוני נתניה
|-
| מכבי חיפה||77–62|| הפועל מגדל העמק-יזרעאל
|-
|הפועל רמת-גן גבעתיים||80–66|| מכבי הוד השרון
|-
|מכבי עירוני רמת גן ||79–65|| מכבי אשדוד
|-
|הפועל עפולה ||99–95|| א.ס. רמת השרון
|-
|עירוני נהריה ||106–89|| הפועל חבל מודיעין
|-
|מכבי רעננה ||81–98|| אליצור "איתו" אשקלון
|-
|}

== רבע הגמר ==
המשחקים נערכו ב-9 בנובמבר 2021. בסיבוב זה שוחקו 4 משחקים בהשתתפות 8 קבוצות, 7 הקבוצות המעפילות מהשלב הקודם אליהם הצטרפה עירוני קריית אתא.

{| class="wikitable"
!קבוצה א'
!תוצאה
!קבוצה ב'
|-
|אליצור "איתו" אשקלון||84–71||עירוני קריית אתא
|-
|מכבי חיפה||92–67||הפועל רמת-גן גבעתיים
|-
|הפועל עפולה||82–80||מכבי עירוני רמת גן
|-
|אליצור עירוני נתניה||89-78||עירוני נהריה
|}

== חצי הגמר ==
המשחקים נערכו בתאריך 8-9 בדצמבר 2021. בסיבוב זה שוחקו 2 משחקים בהשתתפות 4 קבוצות שהעפילו משלב רבע הגמר.

{| class="wikitable"
!קבוצה א'
!תוצאה
!קבוצה ב'
|-
|אליצור "איתו" אשקלון|| 91-95 ||עירוני נהריה
|-
|מכבי חיפה|| 84-80 ||הפועל עפולה
|-
|}

==הגמר==

קטגוריה:2021 בישראל: כדורסל
קטגוריה:תחרויות כדורסל ב-2021
גביע הליגה הלאומית

גביע הליגה הלאומית הוא טורניר הגביע של הליגה הלאומית בכדורסל, ומפעל הגביע השני בחשיבותו אחרי גביע המדינה.

==רקע==
הטורניר הוקם לראשונה לקראת עונת 2021/2022 בו משתתפות קבוצות הליגה הלאומית בכדורסל, ההחלטה נבעה לאחר שאיגוד הכדורסל הכריז על שינוי בשיטת גביע המדינה כאשר רק 8 הקבוצות הראשונות בסיום הסיבוב הראשון של עונת 2021/2022 ישתתפו בתחרות.

== מחזיקות הגביע ==
{| class="wikitable"
|- style="background:#cccccc;"
!עונה
!זוכה
!סגנית
!תוצאה
!מאמן מחזיקת גביע
|-
|2021/2022
|הפועל עפולה
|אליצור "איתו" אשקלון
|96–78
|ניר קפלן
|-
|2022/2023
|עירוני נהריה
|אליצור "איתו" אשקלון
|87–82
|שי סגלוביץ'
|-
|2023/2024
|אליצור עירוני נתניה
|אליצור שומרון
|71–53
|רובן נייברגר
|}

==הערות שוליים==

קטגוריה:תחרויות כדורסל בישראל
ישראל
שפילד סטילרס

שפילד סטילרס (באנגלית: Sheffield Steelers) היא קבוצת הוקי קרח מהעיר שפילד, אנגליה הנחשבת לאחת מקבוצות ההוקי הטובות בממלכה המאוחדת עם 9 זכיות בליגת ההוקי קרח הבריטית.

המועדון הוקם בשנת 1991 ומארח את משחקי הבית באטיליטה ארנה ומתמודד בליגת העל הבריטית בהוקי קרח ובגביע הקונטיננטלי בהוקי קרח. נותן החסות הראשי של המועדון הוא יצרנית החלונות והזכוכיות Sheffield Window Centre.

== תארים ==
אליפויות הליגה
* זכייה: 1994/95, 1995/96, 2000/01, 2002/03, 2003/04, 2008/09, 2010/11, 2014/15, 2015/16

אליפות הפלייאוף
* 1994/95, 1995/96, 1996/97, 2000/01, 2001/02, 2003/04, 2007/08, 2008/09, 2013/14, 2016/17

גביעי הסתיו
* 1995/96, 2000/01

גביעי האתגר
* 1998/99, 1999/00, 2000/01, 2002/03, 2019/20

== ראו גם ==
* קארדיף דווילס

== קישורים חיצוניים ==

* 

קטגוריה:1991 בספורט
קטגוריה:שפילד: ספורט
קטגוריה:קבוצות הוקי קרח
קטגוריה:אנגליה: ספורט
קטגוריה:הממלכה המאוחדת: ספורט
קארדיף דווילס

קארדיף דווילס (בוולשית: Cythreuliaid Caerdydd) היא קבוצת הוקי קרח וולשית שמשחקת בליגת הוקי הקרח הבריטית. הקבוצה מארחת באייס ארנה ויילס<ref></ref> שבמפרץ קארדיף. זו אחת מקבוצות ההוקי קרח המוצלחות בבריטניה עם 6 זכיות באליפויות בריטניה בהוקי קרח.

הדווילס הפסידו את תואר אליפות העונה הסדירה ביום האחרון של עונת 2018/19 לאחר שהפסידו 3–1 לקובנטרי בלייז ואיפשרו לבלפסט ג'איינטס לזכות בליגה. עם זאת, קארדיף הייתה לאלופת פלייאוף הליגה, כשזכתה בתואר השני שלה ברציפות לאחר שניצחה 2:1 את בלפסט עצמם בגמר פלייאוף 2019.<ref></ref>

== תארים ==
אליפויות הליגה
* 1989/90, 1992/93, 1993/94, 1996/97, 2016/17, 2017/18

אליפויות הפלייאוף
* 1989/90, 1992/93, 1993/94, 1998/99, 2017/18, 2018/19

גביעי הסתיו
* 1993/94

גמר גביע האתגר בוויולה ארנה. שחקני קרדיף ו[[שפילד סטילרס מתייצבים להמנון הלאומי בתחילת גמר גביע האתגר 2016/17. הדווילס ניצחו 3–2]]
גביעי האתגר
* 2005/06, 2014/15, 2016/17

== קישורים חיצוניים ==

* 

* [https://web.archive.org/web/20131004224003/http://www.cardiffdevilsredarmy.co.uk/ CDRA - מועדון האוהדים הרשמי]
* [https://web.archive.org/web/20090930105331/http://www.cjihc.co.uk/ האתר הרשמי של קבוצת הנוער]
* [http://www.the-inferno.co.uk/ אינפרנו - קהילת אוהדי קרדיף]

== הערות שוליים ==

קטגוריה:קארדיף: ספורט
קטגוריה:1986 בספורט
קטגוריה:ויילס: ספורט
אוניברסיטת אל-מנצורה

אוניברסיטת אל-מנצורה (בערבית: كلية المنصور الجامعة) היא אוניברסיטה פרטית השוכנת בבגדאד, בירת עיראק. האוניברסיטה נוסדה בשנת 1988.

== פקולטות ==
* הנדסה אזרחית
* הנדסת מערכות תקשורת
* הנדסת מחשבים
* הנדסת תוכנה
* מדעי המחשב
* תעשייה וניהול
* ראיית חשבון
* משפטים
* אנגלית
* הנדסה ביו-רפואית

==ראו גם==
* אוניברסיטת בגדאד

== קישורים חיצוניים ==
* 

קטגוריה:המזרח התיכון: אוניברסיטאות ומכללות
קטגוריה:בגדאד: אוניברסיטאות ומכללות
קטגוריה:עיראק: חינוך
קטגוריה:עיראק: ארגונים
פיליפ קון

פיליפ קון (בגרמנית: Philipp Köhn; נולד ב-2 באפריל 1998 בדינסלאקן שבגרמניה) הוא כדורגלן שווייצרי יליד גרמניה המשחק בעמדת השוער בקבוצת מונקו מהליגה הצרפתית.

== קריירת מועדונים ==
=== תחילת הקריירה ===
קון נולד בדינסלאקן שבגרמניה, וגדל במחלקות הנוער של 09 דינסלאקן, דיסבורג, שאלקה 04 ושטוטגרט.

=== ר.ב. לייפציג ===
ב-23 בפברואר 2017 הודיע המנהל הספורטיבי של ר.ב. לייפציג מהבונדסליגה, ראלף ראנגניק, כי קון יחתום במועדון לאחר שיסתיים תוקפו של חוזהו בשטוטגרט בקיץ. ב-4 ביוני 2017 חתם קון על חוזה לארבע עונות במועדון, עד לשנת 2021. הוא לא זכה לדקות משחק במועדון.

=== רד בול זלצבורג וליפרינג ===
ב-6 ביולי 2018 הודיעה רד בול זלצבורג על החתמתו של קון על חוזה לארבע עונות, עד ל-31 במאי 2022. הוא החל לשחק בליפרינג, קבוצת המילואים של המועדון, במדיה ערך 12 הופעות במסגרת הבונדסליגה האוסטרית השנייה.

=== ההשאלה לוויל ===
ב-29 ביולי 2020 הושאל קון למשך עונה אחת לוויל מהליגה השווייצרית השנייה. בסך הכל הוא ערך 32 הופעות ליגה במדי המועדון, והוסיף הופעה במסגרת הגביע השווייצרי.

=== החזרה לרד בול זלצבורג ===
לאחר עונת ההשאלה חזר קון לרד בול זלצבורג. ב-1 באוגוסט 2021 הוא ערך את הופעת הבכורה שלו במועדון, בניצחון 7-1 על ריד במסגרת המחזור השני בליגה לעונת . ב-14 בספטמבר הוא ערך את הופעת הבכורה שלו בליגת האלופות, בתיקו 1-1 נגד סביליה במסגרת שלב הבתים לעונת 2021/2022.

== קריירה בינלאומית ==
קון היה חלק מסגל נבחרת שווייץ עד גיל 21 בטורניר אליפות אירופה עד גיל 21 בשנת 2021, אך לא זכה לדקות משחק בטורניר.

נכלל בסגל נבחרת שווייץ לטורניר מונדיאל 2022.

== תארים ==
;רד בול זלצבורג
* אליפות אוסטריה (2): 2019/2020, 2021/2022
* הגביע האוסטרי (2): 2019/2020, 2021/2022

== קישורים חיצוניים ==

== הערות שוליים ==

קטגוריה:כדורגלנים שווייצרים
קטגוריה:שוערי כדורגל שווייצרים
קטגוריה:כדורגלני ר.ב. לייפציג
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני נבחרת שווייץ
קטגוריה:כדורגלני מונדיאל 2022
קטגוריה:שווייצרים שנולדו ב-1998
יוז'ף הטווני

הברון יוז'ף הטווני מהטוון (בהונגרית: Hatvani báró Hatvany József; בודפשט, 18 בנובמבר 1926 – בודפשט, 11 ביולי 1987) היה פיזיקאי, מהנדס יהודי-הונגרי, פרופסור באוניברסיטה, ואחד מחלוצי התכנון בעזרת מחשב (Computer-aided design). הוא היה אחיינו של הברון לאיוש הטווני.

== ביוגרפיה ==
הטוואני שנולד במשפחה מפורסמתá משפחה שבלטה עם הרקע האינטלקטואלי הארוך של שושלת הברונים היהודים-הונגרים הטווני. הוא החל את לימודיו בהונגריה, המשיך באנגליה משנת 1938 וסיים בדוקטורט כפיזיקאי בטריניטי קולג' באוניברסיטת קיימברידג' בשנת 1947. אחרי שובו לארץ הולדתו הונגריה, הפך לראש מחלקת החינוך של "איגוד המהנדסים והטכנאים החופשי של הונגריה". בין 1948 לבין 1950 היה פרופסור חבר באוניברסיטה ההונגרית לכלכלה (היום אוניברסיטת קורווינוס של בודפשט). בין השנים 1952–1956 הוא נשפט ונכלא באשמות מפוברקות. עם שחרורו בראשית 1956 ועד 1960 הוא היה ראש מזכירות הנשיאות של האקדמיה ההונגרית למדעים ואחר כך הצטרף לצוות קבוצת מחקר קיברנטיקה של האקדמיה ההונגרית למדעים (KKCS) עד שהקבוצת המחקר נסגרה. לאחר מכן עבד במעבדת המחקר המרכזית של טכנולוגיות המדידה של האקדמיה ההונגרית למדעים. משנת 1965 עבד במכון למחקר האוטומציה (AKI) ולאחר מכן במכון למדעי המחשב והאוטומציה (SZTAKI), שהוקם בשנת 1973. בינתיים גם לימד באוניברסיטאות.

=== חבר מערכת בכתבי עת ===
הטווני היה חבר במערכת בכמה כתבי עת זרים אחדים כגון:
* עיצוב בעזרת מחשבים (Computer Aided Design)
* כתב עת בינלאומי ללימודי מכונות אדם (International Journal of Man-Machine Studies)
* מחשבים וגרפיקה (Computers and Graphics)
* מחשבים בתעשייה (Computers in Industry)
* רובוטיקה ותעשייה משולבת מחשבים (Robotics and Computer-Integrated Manufacturing)

=== פרסומיו ===
יותר מ-170 פרסומיו ראו אור, שניים מהם עוררו עניין רב ברחבי העולם:
* (World Survey of Computer-aided Design, Computer Aided Design, 1977. No.2., pp.79-98. [co-writers: Newman, W. M. és Sabin, M.A.]
* Computer-aided Manufacturing: an International Comparison, Washington, National Academy Press, 1981., 71p. [co-writers: Yoshikawa, H. és Rathmill, K.].

== פרסים והוקרה ==
* פרס המדינה (1978)
* מדליית הנצחה גזה פטנטוש-אברהם (1984)
* דוקטור לשם כבוד של אוניברסיטת טולוז (1985)
* פרס ה-National Academy of Engineering האמריקאי

== עבודותיו ==
* לוראנד אטווש (1951)
* 

== הנצחה ==
* בית הספר לדוקטורט לאינפורמטיקה של אוניברסיטת מישקולץ נקרא על שמו.
* תבליט פניו באולם המועצה הגדול של האקדמיה ההונגרית למדעים. יצירתו של טמאש ויג.

== לקריאה נוספת ==
* (ביוגרפיה של יוז'ף הטווני בפורום האינפורמטיקה)
* (ביוגרפיה של יוז'ף הטווני בלקסיקון הביוגרפי ההונגרי)
*[https://www.nae.edu/189050/JOZSEF-HATVANY-19261987 יוז'ף הטווני] באתר National Academy of Engineering
* [https://doktori.hu/index.php?menuid=191&lang=EN&di_ID=80 JÓZSEF HATVANY DOCTORAL SCHOOL FOR COMPUTER SCIENCE AND ENGINEERING]
*[https://www.nevpont.hu/palyakep/hatvany-jozsef-4b4a3 יוזף הטווני] באתר Névpont

קטגוריה:פיזיקאים יהודים הונגרים
קטגוריה:בוגרי טריניטי קולג' (קיימברידג')
קטגוריה:הונגרים שנולדו ב-1926
קטגוריה:ברונים יהודים-הונגרים
קטגוריה:משפחת הטווני-דויטש
קטגוריה:בודפשט: אישים
קטגוריה:יהדות בודפשט
קטגוריה:מהנדסים יהודים הונגרים
קטגוריה:יהודים זוכי פרס המדינה
קטגוריה:הונגרים שנפטרו ב-1987
קטגוריה:אצולה יהודית הונגרית
קלייר בבינו-פונטנוט

קלייר בבינו-פונטנוט (באנגלית: Claire Babineaux-Fontenot; נולדה בשנת 1964) היא מנכ"לית חברת להאכיל את אמריקה , בנק מזון לאומי ברחבי ארצות הברית. בשנת 2020, מגזין טיים כלל אותה ברשימת טיים 100.

== שנותיה המוקדמות והשכלה ==
בבינו-פונטנוט נולדה באופלוסאס, לואיזיאנה ולמדה באוניברסיטת לואיזיאנה בלפאייט והמרכז למשפטים באוניברסיטה הדרומית.<ref name="Kelly"></ref> כשגדלה, הוריה, וורן ומרי אליס בבינו טיפלו ביותר ממאה ילדים באמצעות שילוב של לידה, אימוץ ואומנה. הוריה הוכנסו בסופו של דבר להיכל התהילה הלאומי לאימוץ בשנת 2008.<ref name="Clifford"></ref>

== קריירה ==
לאחר שסיימה את לימודיה במכללה, בבינו-פונטנוט בילתה 13 שנים בתפקידים בכירים בוולמארט, כולל סמנכ"לית כספים וגזברית, ומילאה תפקידי ניהול באדמס וריס, LLP ו-PwC. היא גם הייתה עוזרת המזכירה של משרד המשפטים המריקאי ושופטת המשפט המנהלי של מחלקת שירות המדינה בלואיזיאנה.<ref></ref> לאחר שעברה טיפול למחלת הסרטן בשנת 2015, עזבה בבינו-פונטנוט את וולמארט כדי "להעניק לה את הזמן ללקט קצת תובנות כיצד להשתמש בקולה בצורה הטובה ביותר להשפעה חיובית על חייהם של גברים ונשים אחרים הסובלים מסרטן".<ref></ref>

בשנת 2018 מונתה בבינו-פונטנוט למנכ"ל דירקטוריון להאכיל את אמריקה.<ref name="Daigle"></ref> במהלך מגפת הקורונה, מגזין טיים כלל אותה ברשימת טיים 100 בשנת 2020.<ref></ref> היא הצטרפה גם לוועד המנהלים של ניו יורק.<ref></ref>

== חיים אישיים ==
לבבינו-פונטנוט ולבעלה, בארי פונטנוט, יש שני ילדים והם מתגוררים בספרינגדייל, ארקנסו.<ref></ref>

== הערות שוליים ==

==קישורים חיצוניים==

קטגוריה:מנכ"ליות אמריקאיות
קטגוריה:בוגרי אוניברסיטת לואיזיאנה בלפאייט
קטגוריה:בוגרות האוניברסיטה המתודיסטית הדרומית
קטגוריה:בוגרי האוניברסיטה המתודיסטית הדרומית
קטגוריה:אמריקאים שהופיעו ברשימת טיים 100
קטגוריה:מנכ"לים אמריקאים
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
שעה מכושפת

שעה מכושפת (באנגלית: R. L. Stine's The Haunting Hour: The Series) היא סדרת טלוויזיה אנתולוגית אמריקאית-קנדית מסוגת אימה-פנטזיה. הסדרה מבוססת על הסרט "שעה מכושפת: אל תחשבו על זה" משנת 2007 ועל האנתולוגיות The Haunting Hour ו-Nightmare Hour של ר. ל. סטיין, ששודרו במקור ברשת The Hub ב-29 באוקטובר 2010 ועד ל-11 באוקטובר 2014. הפרק היחיד שנלקח מתוך האנתולוגיה של The Haunting Hour היה "החבר הדמיוני שלי", בעוד שהפרק היחיד שלא נעשה בו שימוש מ-The Nightmare Hour היה "הפוך אותי למכשפה". שבעת הפרקים של העונה הרביעית שודרו ב-Discovery Family ב-18 באוקטובר 2014 ועד ל-29 בנובמבר 2014.

הסדרה הופקה על ידי דה הצ'רי, סרטי אינסנדו ופרום סטריט פיקצ'רס והופצה על ידי אנדמול.<ref name=":0"></ref> ב-9 ביולי 2012 פורסם כי "שעה מכושפת" של ר. ל. סטיין הייתה אחת מארבע הסדרות המקוריות של The Hub שזכו בפרס CINE Eagle Eagle על "הפקה וסיפור סיפורים באיכות גבוהה". כלפי הסדרה הופנו שבחים ביקורתיים לאורך כל תקופת השידור שלה והיא נחשבת לסדרת אנתולוגיית האימה הטובה ביותר לבני נוער, כמו גם לאחת מאנתולוגיות האימה הטובות ביותר בכלל, עם שבחים שהופנו כלפי המשחק (הן מהשחקנים הילדים והן מהשחקנים הבוגרים), ההפקה, התסריט, העריכה, צורת סיפור והצגת הסיפורים, האווירה והאפקטים שהוצגו בה.

כל עונותיה של "שעה מכושפת" שודרו בישראל במלואן בערוץ הילדים. הסדרה זכתה להצלחה רבה במדינה ושודרה בה מספר פעמים, כמו גם העובדה שהתקיימו שידורים מיוחדים של הסדרה בערוץ הילדים בעת ימי שישי ה-13. ב-8 בדצמבר 2014, אישר סטיין באמצעות חשבון הטוויטר שלו כי העונה הרביעית תהיה האחרונה.

== הפקה ==
לפני שידור הסדרה דיווח היוצר שלה, ר. ל. סטיין, בטוויטר ש"שעה מכושפת" תהיה דומה לסדרה הקודמת שלו, "צמרמורת" . הסדרה צולמה בוונקובר, קולומביה הבריטית, קנדה.<ref name=":0" />

== הסדרה ==
בדומה ל"צמרמורת", כל פרק כולל סיטואציה מפחידה שתכלול רוחות רפאים, חייזרים, מכשפות, זומבים ומפלצות. עם זאת, קווי הסיפורים הרבה יותר אפלים מאלו של "צמרמורת" וזאת, בנוסף לכך שחלקם תוארו כ"אפלים מאוד". בנוסף, המוות בתוכנית אינו מוגבל לאנטגוניסטים ולדמויות מינוריות, כאשר כמה סיפורים מסתיימים בכך שהגיבורים הראשיים נהרגים.

עם זאת, ישנם כמה פרקים עם סוף טוב בדומה לרוב הפרקים של "מי מפחד מהחושך?", ששודרה מ-1992 ועד 2000.

== פרקים ==

== קישורים חיצוניים ==

==הערות שוליים==

קטגוריה:סדרות אימה אמריקאיות
קטגוריה:סדרות דרמה אמריקאיות
קטגוריה:סדרות פנטזיה אמריקאיות
קטגוריה:סדרות מדע בדיוני אמריקאיות
קטגוריה:סדרות טלוויזיה אמריקאיות בכיכובן של בובות
קטגוריה:תוכניות טלוויזיה באנגלית
קטגוריה:ערפדים בטלוויזיה
קטגוריה:סדרות טלוויזיה אמריקאיות שעלו לשידור בשנות ה-2010
טיינצ'י, קיסר סין

טְייֵנְצִ'י (במנדרינית: 明熹, משמעות מילולית: "פתיחות שמיימית"; 23 בדצמבר 1605 – 30 בספטמבר 1627) היה קיסר סין ה-16 משושלת מינג. בכור בניו של הקיסר טַאיצַ'אנְגּ ואחיו הבכור של הקיסר צ'ונְגְגֶ'ן, אחרון הקיסרים של שושלת מינג. תקופת שלטונו, בין 1620 ל-1627, עמדה בסימן עלייה בשחיתות שלטונית ובסמכותם של פקידים בממשל, שימוש נרחב בגִ'ין-יִיוֵיי, המשטרה החשאית, בכדי להשקיט כל התקוממות, והתחזקותם של המאנצ'ו, תושבי מנצ'וריה, בהנהגתו של נוּרהַאצְ'י.

טיינצ'י מת ב-1627, בגיל 21, ומכיוון שבנו היחיד נהרג בפיצוץ, היה זה אחיו שירש אותו ונשא את התואר הקיסר צ'ונְגְגֶ'ן. הוא נקבר באתר דֶאלִינְג, שבקברי שושלת מינג.

== ביוגרפיה ==
ג'וּ יוּאוּ-גְּ'יַאו כפי שנודע בשמו הפרטי, נולד ב-23 בדצמבר 1605, בשנת 33 לשלטון סבו, וָאן-לִי, קיסר סין. אביו, הקיסר טַאיצַ'אנְגּ, נפטר פחות מחודש מאז שירש את הכתר, ועל כן היה זה ג'ו יואו-ג'יאו שירש אותו בגיל 15 והוכתר כקיסר סין תחת השם המלכותי "טְייֵנְצִ'י". כישוריו האקדמיים היו ירודים עד לכדי היותו אנאלפבית לחלוטין. הוא גדל בחצר הקיסרית מלאת התככים של סבו ולא זכה לתשומת לב כיוון שהיה לכאורה השני בתור לסדר הירושה, רק לאחר אביו. בזמנו הפרטי נהג לעבוד בנגרות. טיינצ'י הפקיד חלק נרחב מסמכויות השלטון בידי המיילדת והמטפלת בו, ובידי סריס שהיה לעוזר של אמו.

הסריס, װֵײ גּ'ונְגּ-שְׂײֵן, נעזר בגִ'ין-יִיוֵיי, המשטרה החשאית, בכדי להטיל מורה על כל המעורבים בחצר הקיסרית ולהסדיר את סמכותו. לאחר 4 שנים בשלטון, קבוצה של רפורמים ניסתה להציג מחדש ערכים קונפוציאנים לממשל אך בתגובה וויי הורה לענות אותם למוות יחד עם כ-700 מתומכיהם. בשנה השישית למלכותו של טיינצ'י, אירע בעיר האסורה פיצוץ מוזר ומסתורי ביותר, שנחשב לאזהרה מפני היות טיינצ'י שליט איום. בשנה שקדמה לפיצוץ המסתורי הזה הופיעו תופעות טבע קיצוניות רבות, הכוללות בצורת קשה. ימים לפני הפיצוץ, תושבים העידו כי ראו עננים צבעוניים ושחורים ושמעו סוגי מוזיקה בלתי מוסברים. באותו יום של הפיצוץ, נטען מצידם של תושבים כי נראה כדור ברק בבייג'ינג. נסיך הכתר של טיינצ'י ובנו היחיד מת בפיצוץ זה, וכך גם יותר מ-20,000 אנשים אחרים.

"שלטון הטרור" שהנהיג וויי נמשך כעת ללא הפרעה עד למותו של הקיסר טיינצ'י בסוף ספטמבר 1627. יורשו, הקיסר צ'ונְגְגֶ'ן, הגלה את וויי ג'ונג-שיאן למחוז אַנחְווֵי, שם התאבד האחרון. הנזק שנגרם למערכת השלטונית בתקופת קיסרותו של טיינצ'י היה בלתי הפיך. הסכמתו השקטה של הקיסר לסבלם העצום של בני עמו שכנעה רבים כי שושלת מינג איבדה את מנדט השמיים, מה שהוביל רבים לפנות לתמיכת המאנצ'ו, בהנהגת נוּרהַאצְ'י, שהחל במלחמת מינג–צ'ינג.

== קישורים חיצוניים ==

* 
* [https://www.mingtombs.eu/emp/15tianqi/tianqi.html טיינצ'י, קיסר סין], באתר קברי שושלת מינג 
* [https://www.chinafetching.com/tianqi-emperor-zhu-youjiao טיינצ'י, קיסר סין], באתר סין מביאה 

קטגוריה:סינים
קטגוריה:פוליטיקאים סינים
קטגוריה:קיסרי סין
קטגוריה:קיסרי שושלת מינג
קטגוריה:אישים שחיו במאה ה-17
קטגוריה:ילידי 1605
קטגוריה:נפטרים ב-1627